Document ID: 32007R0797

РЕГЛАМЕНТ (EO) № 797/2007 НА КОМИСИЯТА
от 5 юли 2007 година
относно издаването на лицензии за износ в лозаро-винарския сектор
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 883/2001 на Комисията от 24 април 2001 г. за определяне на подробни правила за прилагане на Регламент (EO) № 1493/1999 на Съвета по отношение на търговията с продукти от лозаро-винарския сектор с трети страни (1), и по-специално член 7 и член 9, параграф 3 от него,
като има предвид, че:
(1)
Член 63, параграф 7 от Регламент (ЕО) № 1493/1999 на Съвета от 17 май 1999 г. относно общата организация на пазара на вино (2) ограничава предоставянето на възстановявания при износ за продуктите от лозаро-винарския сектор с обеми и разходи, договорени в споразумението за селското стопанство, сключено в рамките на Уругвайския кръг от многостранните търговски преговори.
(2)
Член 9 от Регламент (ЕО) № 883/2001 определя условията, при които могат да бъдат взети специфични мерки от страна на Комисията с цел избягване на надвишаване на предвиденото количество или на бюджета, наличен в рамките на това споразумение.
(3)
Въз основа на данните относно заявленията за лицензии за износ, с които Комисията разполага към 4 юли 2007 година, все още наличното количество за периода до 31 август 2007 г. за зоните по местоназначение 1. Африка, 3. Източна Европа и 4. Западна Европа, посочено в член 9, параграф 5 от Регламент (ЕО) № 883/2001, има опасност да бъде надвишено без ограничения за издаването на тези лицензии за износ, съдържащи предварително определен размер на възстановяването. Затова следва да се приложи единен процент на приемане за заявленията, подадени на от 1 до 3 юли 2007 година, и да се прекрати за тези зони до 16 септември 2007 г. издаването на лицензии за подадените заявления, както и подаването на заявления,
ПРИЕ НАСТОЯЩИЯ РЕГЛАМЕНТ:
Член 1
1. Лицензиите за износ, съдържащи предварително определен размер на възстановяването в лозаро-винарския сектор, за които са подадени заявления на от 1 до 3 юли 2007 г. по силата на Регламент (ЕО) № 883/2001, се издават до достигане на 16,62 % от количествата, заявени за зона 1. Африка, 23,66 % от количества, заявени за зона 3. Източна Европа, и 27,97 % от количествата, заявени за зона 4. Западна Европа.
2. За продуктите от лозаро-винарския сектор, посочени в параграф 1, издаването на лицензии за износ, за които са подадени заявления от 4 юли 2007 година нататък, както и подаването от 6 юли 2007 година нататък на заявления за лицензии за износ, се прекратява за зони 1. Африка, 3. Източна Европа и 4. Западна Европа до 16 септември 2007 г.
Член 2
Настоящият регламент влиза в сила на 6 юли 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 юли 2007 година.

Labels: 3
6